**Vastavalt nimekirjale 01.07.2025 nr 6-3/1054**

**Majaka külas Männi kinnistu detailplaneeringu kehtestamisest teavitamine**

Häädemeeste Vallavolikogu 22.05.2025 otsusega nr 20 kehtestati Majaka külas Männi kinnistu (katastritunnus 21302:002:0027, pindala 4048 m2, sihtotstarve elamumaa 100%) detailplaneering.

Detailplaneering algatati Häädemeeste Vallavolikogu 17.09.2008 otsusega nr 55. Detailplaneeringu eesmärk on Liivi lahe rannikul ehituskeeluvööndis asuvale Männi kinnistule ehitusõiguse seadmine elamu ehitamiseks. Planeeringuga ei ole ette nähtud abihoonetele ehitusõiguse andmist.

Häädemeeste Vallavalitsuse 12.04.2016 korraldusega nr 137 võeti vastu Majaka külas Männi kinnistu detailplaneering. Rahandusministeerium esitas 24.05.2019 kirjaga nr 14-11/1999-3 Männi kinnistu detailplaneeringu järelevalve tulemused.

Häädemeeste Vallavalitsus on saavutanud maaomanikuga kokkuleppe avaliku rannaala osas ning Kinnistusraamatu 3. jao kande nr 3 alla on lisatud isiklik kasutusõigus Häädemeeste valla kasuks liivaranna kasutamiseks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa: Häädemeeste Vallavolikogu 22.05.2025 otsus nr 20.

Marie Reinson

planeerimis- ja maanõunik

marie.reinson@haademeeste.ee

tel. 5788 0015